જ્યોતિષ અનુસાર બીજાનું અન્ન, વસ્ત્ર, વાહન, સ્ત્રી, ઘર ભોગવે તેવો જાતક શ્રી ઇન્દ્રિની સંપત્તિનું પણ હરણ કરી લે છે. માનસાગરી ગ્રંથમાં વર્ણન છે કે ચોરી, દુર્વ્યસન, અપવિત્રતા અને અશાંતિને લક્ષ્મી ધુત્કારે છે ને આવાં કારણોને લઇ લક્ષ્મીજીએ પોતાના ભકત બલિને ત્યજેલો. જ્યોતિષ અનુસાર ઐશ્વર્યની પ્રાપ્તિ માટે પૂર્વાભિમુખ બેસી પૂજન કરવું. શ્રીયંત્રની પૂજા, પ્રાણપ્રતિષ્ઠા અગર નિર્માણ પોષ માસની સંક્રાંતિના દિવસે, રવિવારે આઠમ હોય, રવિવારે પુષ્ય નક્ષત્ર હોય, ગુરુવારે પુષ્ય નક્ષત્ર હોય, અગર નવરાત્રિના નવ દિવસ અથવા ધનતેરશના દિવસે અભિભૂત કરી શકાય છે. શ્રીયંત્રની રચનામાં કાચનો ઉપયોગ કરવો નહીં. બ્રહ્માંડમાં ફરી રહેલાં સમૃદ્ધ કિરણો અને શકિતશાળી ઊર્જાને શ્રીયંત્ર પોતાના તરફ આકર્ષે છે. પરિણામે ઘરમાં ઇશાન ખૂણામાં સ્થાપના કરેલા શ્રીયંત્રનાં રોજ પ્રાત:કાળે દર્શન કરવાથી વ્યક્તિ તેજસ્વી, ધનિક, સંપત્તિવાન બને છે અને તેની તમામ મનોકામના પૂર્ણ થાય છે.